OzLabs/hebrew-wiki-articles huggingface dataset:
נידאל שלאעטה

נידאל שלאעטה (בערבית: نضال شلاعطة; נולד ב-8 בדצמבר 1974 הוא כדורגלן עבר ערבי-ישראלי ששיחק בעמדת המגן הימני.

==קריירה==
שלאעטה התחיל את הקריירה שלו בהפועל סכנין ובגיל 24 הצטרף לבני סכנין מהליגה הארצית. שלאעטה היה שותף לעלייה של המועדון לליגת העל בסיום עונת 2002/2003 וכעבור שנה לזכייה ההיסטורית שלה בגביע המדינה.

בקיץ חתם במכבי כפר כנא מהליגה הארצית וכעבור שנה חתם בעירוני קריית אתא עמה עלה לליגה הלאומית בסיום העונה.

בשנת פרש מכדורגל בגיל 36.

==תארים==
; בני סכנין
*גביע המדינה: 2003/2004

==קישורים חיצוניים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:כדורגלנים ערבים ישראלים
קטגוריה:סח'נין: כדורגלנים
קטגוריה:כדורגלני בני סכנין
קטגוריה:כדורגלני מכבי כפר כנא
קטגוריה:כדורגלני מכבי עירוני קריית אתא
קטגוריה:ישראלים שנולדו ב-1974
דן סמית' (שחקן פוקר)

דן סמית (באנגלית: Dan Smith; נולד ב-23 בפברואר 1989) הוא שחקן פוקר אמריקאי אשר זכה בצמיד אליפות העולם בפוקר, באירוע המרכזי בסבב הפוקר העולמי ובשני גביעי סבב טריטון.

==ביוגרפיה==
סמית' גדל כשחמטאי מחונן, ואף זכה במלגת לימודים באוניברסיטת מרילנד, אך לאחר שנת לימודים אחת החליט לפרוש ולנסות לשחק פוקר בצורה מקצוענית. מספר חודשים לאחר מכך הגיע לכסף בפעם הראשונה בטורניר פוקר, כאשר ניצח ביוני 2008 בטורניר HPT Verona וזכה ב-102 אלף דולר. ב-2012 זכה בפעם הראשונה ביותר ממיליון דולר, כאשר ניצח טורניר עם עלות כניסה של 100 אלף דולר כחלק מסבב ה-Aussie Millions במלבורן, אוסטרליה.

ב-2013 ניצח באירוע המרכזי בסבב הפוקר העולמי אשר התקיים בבלאג'יו שבלאס וגאס. את הישג השיא שלו באירוע המרכזי של אליפות העולם בפוקר עשה ב-2014, כאשר סיים במקום ה-20.

את זכייתו הגדולה ביותר עשה ב-2019, כאשר סיים במקום השלישי בטורניר מיוחד לצדקה במסגרת סבב טריטון אשר התקיים בלונדון, בעל עלות כניסה של כמיליון ליש"ט, וזכה ב-7.2 מיליון ליש"ט, כ-8.7 מיליון דולר.

במשך שנים נחשב סמית' כאחד השחקנים הטובים בעולם שעדיין לא זכה בצמיד אליפות העולם בפוקר, עד שבמסגרת הסבב ב-2022 ניצח את אליפות ה-Heads-Up וזכה בצמיד הראשון שלו.

ב-2023 זכה בגביע סבב טריטון הראשון שלו לאחר שניצח בטורניר המוזמנים עם סך כניסה של 200 אלף דולר שהתקיים במונטה קרלו.

נכון למרץ 2024, סמית' זכה בסך של כ-53.8 מיליון דולר מטורנירי פוקר, כשמתוכם כ-12.1 מיליון דולר בסבב אליפות העולם.

===צמידי אליפות העולם בפוקר===
{| class="wikitable"
!שנה
!טורניר
!פרס
|-
| 2022
| dir="ltr" | $25,000 No Limit Hold'em - Heads-Up Championship
| $509,717
|}

==חיים אישיים==
סמית' תומך ברעיון האלטרואיזם אפקטיבי, והוא ייסד את ארגון "Double Up Drive" המקדם את רעיון הנתינה הפילנתרופי.

==קישורים חיצוניים==

== הערות שוליים ==

קטגוריה:שחקני פוקר אמריקאים
קטגוריה:זוכי צמיד אליפות העולם בפוקר מארצות הברית
קטגוריה:זוכי סבב הפוקר העולמי
קטגוריה:זוכי גביע סבב טריטון
קטגוריה:אמריקאים שנולדו ב-1989
דברים מוזרים: הצל הראשון

דברים מוזרים: הצל הראשון (באנגלית: Stranger Things: The First Shadow) הוא מחזה המבוסס על סדרת הטלוויזיה "דברים מוזרים".

המחזה עתיד לעלות לבמת תיאטרון פיניקס שבתיאטראות וסט אנד, לונדון, בשלהי שנת 2023.

==תקציר העלילה==
המחזה משמש כפריקוול לאירועי "דברים מוזרים" ועלילתו עתידה להתרחש בהוקינס, שנת 1959, ולהתמקד בדמויותיהם של ג'ים הופר, בוב ניובי וג'ויס מלדונדו – שלושה תיכוניסטים עם שאיפות ורצונות משלהם; אך כשלתיכון נכנס תלמיד חדש בשם הנרי קריל שזה עתה עבר להתגורר בהוקינס, משפחתו מגלה שלא קל להתחיל מחדש, וכי לעבר יש צללים אפלים המאיימים להשיגם.

==הפקה==
===פיתוח===
ב-6 ביולי 2022, נמסר לראשונה על הקמתה של חברת ההפקות "Upside Down Pictures" על ידי האחים דאפר, בעקבות הצלחת "דברים מוזרים", סדרה שיצרו והפיקו עבור שירות הזרמת המדיה "נטפליקס". עוד נמסר כי תחת חברה זו יופקו מספר פרויקטים, שחלקם קשורים ליקום בו מתרחשת עלילת "דברים מוזרים"; בהם מחזה בימתי שירחיב את עולמה של הסדרה ויופק על ידי סוניה פרידמן וסטיבן דלדרי, שאף יופקד על בימוי המחזה.

ב-1 במרץ 2023, אושרה רשמית הפקתו של המחזה; עוד נמסר כי דלדרי שקד במשך כשנה על פיתוח אפקטים מיוחדים וויזואליים עבור המחזה. בנוסף, אושר כי עלילת המחזה תניח את היסודות לתחילת אירועי הסדרה, וכן תכיל את המפתח לסיומה.

==הפצה==
המחזה עתיד לעלות על במת תיאטרון פיניקס שבתיאטראות וסט אנד, לונדון, בשלהי שנת 2023. בנוסף, אושר כי מכירת הכרטיסים עתידה להתחיל באביב 2023.

== פרסים ומועמדויות ==
{| class="wikitable sortable"
!פרס
!תאריך הטקס
!קטגוריה
!מועמד/ים
!תוצאה
!מקור
|-
! rowspan="5" |פרס אוליבייה
| rowspan="5" |14 באפריל 2024
|מחזה הבידור או הקומדיה הטוב ביותר
|דברים מוזרים: הצל הראשון
|
| rowspan="5" |<ref></ref>
|-
|הבמאי הטוב ביותר
|סטיבן דלדרי
|
|-
|עיצוב התפאורה הטוב ביותר
|דברים מוזרים: הצל הראשון
|
|-
|עיצוב התאורה הטוב ביותר
|ג'ון קלארק
|
|-
|עיצוב הסאונד הטוב ביותר
|פול ארדיטי
|
|}

==קישורים חיצוניים==
* 

==הערות שוליים==

קטגוריה:יצירות משנת 2023
קטגוריה:מחזות משנות ה-2020
ניקודימוס פאפאווסיליו

ניקודימוס פאפאווסיליו (ביוונית: Νικόδημος Παπαβασιλείου; נולד ב-31 באוגוסט 1970) הוא כדורגלן עבר קפריסאי ששיחק בעמדת הקשר ומאמן את קבוצת הבנק המרכזי של מצרים בהווה.

==קריירה==
פאפאווסיליו שיחק בנעוריו במחלקת הנוער של ארסנל, ממננה עבר לזו של אולדהאם אתלטיק. בגיל 18 הצטרף לקבוצה הבוגרת של OFI כרתים מליגת העל היוונית במדיה שיחק 5 שנים. בשנת חתם לשנתיים בניוקאסל יונייטד תמורת 120 אלף פאונד. ב-14 באוגוסט 1993 הפך לקפריסאי הראשון שמשחק בפרמייר ליג כאשר ערך את הופעת הבכורה שלו בקבוצה במשחק הליגה נגד טוטנהאם הוטספר. עד תום העונה רשם רק 7 הופעות ובסוף השנה חזר לכרתים.

בשנת חתם באפולון לימסול מליגת העל הקפריסאית במדיה שיחק 4 שנים. בהמשך הקריירה שיחק גם באנורתוסיס פמגוסטה, אנוסיס נאון פאראלימני, אולימפיאקוס ניקוסיה ואפואל ניקוסיה.

לזכותו של פאפאוויסיליו 38 הופעות ו-9 שערים במדי נבחרת קפריסין.

==קריירת אימון==
בשנת פאפאוויסיליו מונה למאמן של אפאפ פיטסיליה מהליגה הקפריסאית השנייה וכעבור שנה מונה למאמנה של אולימפיאקוס ניקוסיה, עמה החמיץ את העלייה לליגה הראשונה במחזור האחרון, בו הפסידה 2-1 לנאה סלמיס פמגוסטה.

בקיץ מונה למאמנה של OFI כרתים אותה אימן 4 חודשים, אז עזב על מנת לחזור לקדנציה שנייה באולימפיאקוס ניקוסיה. בקיץ מונה למאמנה של דוקסה קאטוקופיה אותה אימן עד ינואר . 5 ימים לאחר שעזב את דוקסה מונה למאמנה של אנוסיס נאון פאראלימני אותה הוביל להישג השיא שלה כאשר היא סיימה את העונה במקום השישי. אחת ב-Enosis Neon Paralimni, אותה הוביל למקום השישי הטוב ביותר בכל הזמנים בליגה הראשונה. ב-28 בפברואר 2012 חזר לקדנציה שנייה באולימפיאקוס.

בספטמבר פאפאוויסיליו מונה למאמנה של אפולון לימסול. במרץ פוטר מתפקידו. בספטמבר חתם בארמיס ארדיפו אותה אימן כחצי שנה.

ב-21 באוגוסט 2015 מונה למאמנה של סלובן ברטיסלבה מליגת העל הסלובקית, איתה הגיע למקום השני ולגמר הגביע בעונתו הראשונה. 3 משחקים לאחר תחיל העונה שאחריה, סיים את תפקידו המועדון.

בהמשך הקריירה אימן גם בארגוטליס, פאניוניוס, ואדי דגלה, נאה סלמיס פמגוסטה וגאזי אל-מחאלה. כיום מאמן את קבוצת הכדורגל של הבנק המרכזי של מצרים.

==קישורים חיצוניים==

קטגוריה:כדורגלנים קפריסאים
קטגוריה:קשרי כדורגל קפריסאים
קטגוריה:לימסול: כדורגלנים
קטגוריה:כדורגלני OFI כרתים
קטגוריה:כדורגלני ניוקאסל יונייטד
קטגוריה:כדורגלני אפולון לימסול
קטגוריה:כדורגלני אנורתוסיס פמגוסטה
קטגוריה:כדורגלני אנוסיס נאון פאראלימני
קטגוריה:כדורגלני אולימפיאקוס ניקוסיה
קטגוריה:כדורגלני אפואל ניקוסיה
קטגוריה:כדורגלני נבחרת קפריסין
קטגוריה:מאמני כדורגל קפריסאים
קטגוריה:מאמני אולימפיאקוס ניקוסיה
קטגוריה:מאמני OFI כרתים
קטגוריה:מאמני אפולון לימסול
קטגוריה:ילידי 1970
קטגוריה:קפריסאים שנולדו במאה ה-20
פסק דין מינרווה מילס נגד מדינת הודו

פסק דין מינרווה מילס בע"מ נגד מדינת הודו (מספר תיק: כתב עתירה (אזרחי) 356 משנת 1977; ציטוט המקרה: AIR 1980 SC 1789)<ref></ref> היא החלטה המהווה ציון דרך בתולדות בית המשפט העליון של הודו,<ref name="ik-1939993"></ref> שיישמה ופיתחה את דוקטרינת המבנה הבסיסית של חוקת הודו.<ref name="ssrn-minerva-mills">Raghav Sharma (16 April 2008). "Minerva Mills Ltd. & Ors. v. Union of India & Ors: A Jurisprudential Perspective". SSRN 1121817.</ref>

בעניין מינרווה מילס מסר בית המשפט העליון הבהרות מרכזיות על פרשנות דוקטרינת המבנה הבסיסי. בית המשפט קבע, כי סמכותו של הפרלמנט לתקן את החוקה מוגבלת על ידי החוקה. מכאן, שהפרלמנט אינו יכול להפעיל סמכות מוגבלת זו כדי להעניק לעצמו סמכות בלתי מוגבלת. בנוסף, על דעת רוב בית המשפט נקבע, כי סמכות הפרלמנט לתקן אינה יכולה להיות הסָמכות להרוס. ומכאן, שהפרלמנט אינו יכול לחסל את זכויות היסוד של יחידים, וזה כולל גם את הזכות לחירות ולשוויון (שאיננה זכות יסוד אלא נחשבת לחלק מהמבנה הבסיסי של החוקה).<ref name="oa-4488"></ref>

פסיקה זו ביטלה את סעיפים 4 ו-5 של חוק החוקה (תיקון ארבעים ושניים), משנת 1976, שנחקק במהלך מצב החירום שהוטל על ידי ראשת הממשלה אינדירה גנדי.<ref name="Hart"></ref>

== פסק הדין ==
הסעיף הנידון במשפט "מינרווה מילס בע"מ נגד מדינת הודו" הוא סעיף 5:

"להסרת הספֵקות, מוצהר בזאת כי לא תהיה הגבלה כלשהי על הסמכות המכוננת של הפרלמנט לתקן, בדרך של הוספה, שינוי או ביטול, הוראות חוקה זו לפי סעיף זה".

הסעיף הנ"ל נקבע פה אחד כבלתי חוקתי. השופט העליון צָ'נְדְרָצ'וד הסביר בחוות דעתו, כי מאז פסק הדין בפרשת קֶסָוָנָנְדָה נגד מדינת קֶרָלָה, הסמכות של הפרלמנט לתקן את החוקה הייתה מוגבלת. הוא לא יכול היהעל ידי תיקון החוקה להמיר את הסמכות המוגבלת הזו לכוח בלתי מוגבל (כפי שהתיימר לעשות בתיקון ה-42).

מאחר שהחוקה העניקה סמכות תיקון מוגבלת לפרלמנט, הפרלמנט אינו יכול במסגרת הפעלת אותה סמכות מוגבלת להרחיב את אותה סמכות לכדי סמכות אבסולוטית. אכן, סמכות תיקון מוגבלת היא אחד המאפיינים הבסיסיים של החוקה שלנו, ולכן לא ניתן להרוס את המגבלות על סמכות זו. במילים אחרות, הפרלמנט אינו יכול, לפי סעיף 368, להרחיב את סמכות התיקון שלו כדי ליצור לעצמו את הזכות לבטל את החוקה או להרוס את תכונותיה הבסיסיות והחיוניות. גוף בעל סמכות מוגבלת אינו יכול באמצעות הפעלת סמכות זו להפוך את הסמכות המוגבלת לכוח בלתי מוגבל.

סעיף 4 של התיקון ה-42 לחוקה, שינה את סעיף 31 ג' לחוקה כדי לתת עדיפות לעקרונות ההנחיה של מדיניות המדינה, המנוסחים בחלק הרביעי של החוקה, על פני זכויות היסוד של יחידים, המנוסחים בחלק השלישי של החוקה ההודית. בית המשפט קבע שסעיף 4 של התיקון ה-42 אינו חוקתי. השופט העליון צָ'נְדְרָצ'וד כתב:

שלושה סעיפים של החוקה שלנו, ורק שלושה, עומדים בין גן העדן של החירות שאליו רצה טאגור שהמדינה שלו תהיה בו, לבין תהום הכוח הבלתי מרוסן. סעיפים אלו הם 14, 19 ו-21. סעיף 31 ג הסיר שתי צלעות מאותו משולש זהב המבטיחות לתושבי המדינה הזאת עידן שוויוני באמצעות השתתת זכויות היסוד. כלומר, סעיף זה פוגע בזכויות לחירות ושוויון, אשר לבדן יכולות לסייע בשמירה על כבודו של הפרט, זכויות שנקבעות בסעיפים 368(4) ו-368(5) בחוקה ההודית.<ref name="oa-4488" />

==הערות שוליים==

קטגוריה:פסקי דין
קטגוריה:הודו: פוליטיקה
קטגוריה:הודו: חוק ומשפט
יאסין (רקטה)

יאסין (בערבית: ياسين) היא רקטה נגד טנקים שפותחה על ידי חמאס ומשוגרת ממשגרים אירניים דמויי RPG-7. הופעלה לראשונה בשנת 2004.<ref name="Army"></ref> הרקטה נקראת על שמו של המנהיג הרוחני של חמאס, השייח אחמד יאסין, שחוסל על ידי צה"ל, ב-22 במרץ 2004.

ארגון הטרור גדודי עז א-דין אל-קסאם הוא המשתמש העיקרי ברקטה, אך גם יחידות חמאס בעזה, כולל הכוח המבצע,<ref></ref> והמשטרה הימית של חמאס משתמשים בה.<ref name="HTTGS285"></ref> בין המשתמשים הנוספים ברקטה ניתן למנות את הפת"ח והחזית העממית לשחרור פלסטין.

למרות שהרקטה פותחה כדי לשמש כרקטה נגד טנקים, ה"יאסין" הופעל בעיקר נגד כלי רכב רכים וכוחות חי"ר. באוקטובר 2018, דווח שראשי הנפץ של רקטות היאסין עברו הסבה כדי שיוכלו לשמש כמטען חבלה, ושהמחקר של החמאס לתחליף יעיל נגד כלים משוריינים ישראלים נמשך.

== היסטוריה ==
הרקטה שהוצגה ב-30 באוגוסט 2004, פותחה על ידי מהנדסי חמאס מיחידת המחקר והתעשייה,<ref></ref> בניהולו של עדנאן אל-ע'ול, שחוסל בעזה על ידי צה"ל ב-22 באוקטובר 2004.

השימוש הראשון ברקטה נעשה לראשונה נגד חיילים ישראלים ושוטרים פלסטינים ב-2005,<ref name="COA"></ref> לאחר מלחמת לבנון השנייה, הייצור של רקטות היאסין הואץ.<ref>
</ref> במהלך מבצע גשמי קיץ היו דיווחים על השימוש בה נגד כוחות ישראליים ברצועת עזה,<ref></ref> ובבית לאהיא.<ref></ref> ב-14 באוגוסט 2007 דיווח חמאס על ירי של רקטת יאסין לעבר טנק ישראלי בח'אן יונס.<ref></ref> במבצע עופרת יצוקה, שוטרי המשטרה הימית של חמאס הוכשרו בשימוש בה.

בשנת 2018, המודיעין הישראלי טען כי ראשי נפץ של יאסין הוסבו כדי שיוכלו לשמש כמטענים של בלוני נפץ, מאחר ששיפורים בכלי הרכב המשוריינים של צה"ל הפכו אותם ללא יעילים כנגד הכלים המשוריינים של צה"ל. המאמצים של החמאס לפתח רקטות RPG, שיהיו יעילות כנגד כלי הרכב המשוריינים של צה"ל נמשכים במסגרת בפרויקט המכונה Tandem 85.<ref name="COA" />

עיצוב מטול הרקטה והרקטה מבוססים על ה-RPG-2 ועל ה-RPG-7. רקטות היאסין מיוצרות בבתי מלאכה תת-קרקעיים קטנים. וחומר הנפץ שבו נעשה שימוש בראש הנפץ של הרקטה עשוי מ-TNT מותך ואבקת אמוניום.<ref>[https://web.archive.org/web/20181123130217/http://www.smallarmssurvey.org/fileadmin/docs/U-Reports/SAS-improvised-craft-weapons-report.pdf smallarmssurvey.org]</ref> לפי מרכז המידע הישראלי למודיעין וטרור ליאסין יש טוח שנע בין 200 ל-250 מטר.<ref name="HMBReport41">
</ref>

לטענת מחבלים מחטיבות צלאח א-דין של ועדות ההתנגדות העממית, רקטת היאסין הצליחה להשמיד טנק מרכבה סימן 3, עם זאת, היא יעילה יותר לצורך שימוש לוחמה בשטח בנוי, והיא מסוגלת להרוס קירות לבנים ולחדור ללוחות פלדה.<ref name="HMBReport41">
</ref>

== יאסין 105 ==
לאחר מתקפת הפתע על ישראל, ב-7 באוקטובר 2023, חשפה הזרוע הצבאית של חמאס, גדודי עז א-דין אל קסאם, סרטון המציג גרסה חדשה ומשופרת של הרקטה, בייצור עצמי, בשם "יאסין 105" , שמבוססת על רקטת ה-RPG-7 7VR. על פי הפרסומים, הרקטה בעלת קליבר של 105 מ"מ, אורך של 95 ס"מ, משקל של כ-4.5 ק"ג, ובעלת כושר חדירה של עד כ-600 מ"מ של שריון ריאקטיבי, או עד כ-750 מ"מ של שריון פלדה<ref></ref><ref></ref>. כמו כן הרקטה היא בעלת ראש קרב כפול (טנדם)<ref></ref>.

חמאס השתמש ברקטה זו פעמים רבות במהלך מלחמת חרבות ברזל, כמו למשל באסון אל מאעזי.

== קישורים חיצוניים ==

* [https://twitter.com/FadiAmun/status/1713235078510203115 חמאס מפרסם סרטון חדש של נ״ט בייצור מקומי 105 ממ, קוראים לו ״אליאסין״], באתר טוויטר

==הערות שוליים==

קטגוריה:הרשות הפלסטינית: המצאות
קטגוריה:חמאס: אמצעי לחימה
קטגוריה:רקטות נגד טנקים
Megamix

Megamix (ידוע גם כ-Miami Hit Mix) הוא שיר הכולל מחרוזת של שירים של הזמרת הקובנית-אמריקאית גלוריה אסטפן, אשר יצא ב-3 בנובמבר 1992 כסינגל מתוך אלבום אוסף הלהיטים שלה Greatest Hits באירופה ובקולומביה תחת השם "Miami Hit Mix" ותחת השם "Megamix" באוסטרליה ובמקסיקו.<ref></ref> בהולנד השיר יצא כמקסי סינגל יחד עם השיר "Christmas Through Your Eyes", ובארצות הברית השיר שוחרר כבי-סייד ביחד עם השירים "I See Your Smile" ו-"Go Away".

== רקע ==
השיר הוא מחרוזת של שירים של להקת מיאמי סאונד משין, הלהקה בה אסטפן הייתה חברה בעבר, ושירים של אסטפן עצמה. המחרוזת כוללת את השירים: "Dr. Beat", "Conga", "Rhythm Is Gonna Get You", "1-2-3" ו-"Get on Your Feet". המגה מיקס הופק על ידי פבלו פלורס וחביאר גרזה. לשיר יצא קליפ רשמי אשר מכיל אוסף של קטעים מהופעות חיות של אסטפן.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 1992
קטגוריה:סינגלים מ-1992
קטגוריה:שירי גלוריה אסטפן
קטגוריה:שירים באנגלית
קטגוריה:סינגלים בהוצאת אפיק רקורדס
שגרירות ישראל בטוקיו

שגרירות ישראל בטוקיו היא הנציגות הדיפלומטית הגבוהה ביותר של מדינת ישראל ביפן, והנציגות הדיפלומטית הראשונה של ישראל במזרח הרחוק. השגרירות הוקמה בעקבות כינון יחסים דיפלומטיים בין שתי המדינות.

== היסטוריה ==
שרת החוץ [[גולדה מאיר עם ראש ממשלת יפן היטושי אשידה ושגריר יפן בישראל בביקורם בישראל ב-1958]]
ב-15 במאי 1952, שבועיים לאחר תום הכיבוש האמריקאי, הכירה יפן במדינת ישראל, הראשונה באסיה לעשות כן, וישראל הייתה למדינה הראשונה מן המזרח התיכון לפתוח נציגות דיפלומטית ביפן, עם פתיחת הצירות הישראלית בטוקיו. בדצמבר 1954 הורחב תחום אחריותו של שגריר יפן בטורקיה גם לישראל, ובשנה שלאחר מכן פתחה יפן צירות בתל אביב. בשנת 1962 ביקרה שרת החוץ, גולדה מאיר, בטוקיו, וביולי 1963 שודרג דרג היחסים בין המדינות לדרג של שגרירות.

בין השנים 1962-1963, ושוב לאחר סגירתה של שגרירות ישראל בסיאול ב-1978 ועד לפתיחתה החוזרת ב-1992, שימשה השגרירות כנציגות ישראל לקוריאה הדרומית.

ב-2015 הוקם באוסקה כארגון כפוף למדור הכלכלי של שגרירות ישראל ביפן שמטרתו העיקרית היא לקדם שיתוף פעולה כלכלי בין ישראל ויפן.

== שגרירים ==
{| class="wikitable"
!שם
!תאריך מינוי
!סיום תפקיד
!הערות
|-
| ג'וזף אייבור לינטון
| 1952
| 1957
<ref name="Japan2"></ref>
|במעמד ציר
|-
| דניאל קורט לוין 
| 1960
| 1963
| rowspan="2" |שגריר לא-תושב לקוריאה הדרומית
|-
| מרדכי שניאורסון 
|1963
|1966
|-
| משה בטור 
| 1966
| 1972
|-
| איתן רון 
|1971
|1974
|
|-
| שאול רמתי 
|1974
|1977
|
|-
| צבי קידר 
|1978
|1980
|
|-
| אמנון בן יוחנן 
| 1980
| 1985
|
|-
| יעקב כהן 
| 1985
| 1988 <ref></ref>
|-
| נחום אשכול<ref></ref><ref></ref>
|
|
|
|-
| משה בן-יעקב 
| 1996
| 2000)
|
|-
| יצחק ליאור
|2000
|2003
|
|-
| אלי כהן-ארצי 
| 2004
|2007
|
|-
| ניסים בן שטרית
| 2007
| 2013
|
|-
| רות כהנוב 
|2013
|2017
|
|-
| יפה בן ארי 
| 2017
| 2021
|
|-
| גלעד כהן 
| colspan="2" |2021–מכהן
<ref>[https://www.timesofisrael.com/government-appoints-36-diplomats-a-move-held-up-by-netanyahu-for-over-6-months/ Government appoints 36 diplomats, a move held up by Netanyahu for over 6 months], The Times of Israel, June 20, 2021.</ref>
|
|}
== קישורים חיצוניים ==

* 

== הערות שוליים ==

*
טוקיו
קטגוריה:טוקיו: מבנים
קטגוריה:יחסי יפן–ישראל
אלייז'ה גודווין

אלייז'ה גודווין (באנגלית: Elija Godwin; נולד ב-1 ביולי 1999) הוא אתלט אמריקאי, אלוף העולם (יוג'ין 2022) בריצת שליחים 4x400 מטר זוכה מדליית ארד אולימפית (טוקיו 2020) ומדליית ארד באליפות העולם (יוג'ין 2022) בריצת שליחים משולבת 4x400 מטר. בעל התוצאה השישית בטיבה בכל הזמנים ותוצאת השנה בעולם (2023) בריצת 400 מטר באולם (44.75 שניות).

==ביוגרפיה==
גודווין נולד וגדל בקובינגטון, ג'ורג'יה ולו אח ואחות. אמו, ג'ינג'ר לובי, מנהלת משרד רופא. גודווין לומד באוניברסיטת ג'ורג'יה.

===2019===
ב-7 במאי 2019 הוא סבל מפציעה חמורה במהלך אימון ריצה, כאשר הוא שופד על ידי כידון. התאונה הותירה את גודווין עם פצעים בגבו ובכתפו וממוטטת את הריאה השמאלית. שירותי החירום טיפלו בו וריסקו חלק מהכידון לפני שהוא נלקח למרכז הרפואי האזורי, שם הוסר הכידון על ידי הרופאים המנתחים.

===2021===
====מדליית ארד אולימפית====
באולימפיאדת טוקיו (2020) זכה במדליית ארד בריצת שליחים משולבת 4x400 מטר לאחר שהשתתף בשלב המוקדמות.

===2022===
====מדליית זהב באליפות עולם====
באליפות העולם שנערכה ביוג'ין, אורגון ביולי 2022 זכה בשתי מדליות, זהב וארד. מדליית זהב בריצת שליחים 4x400 מטר ביחד עם מייקל נורמן, ברייס דדמון וצ'מפיון אליסון בתוצאה של 2:56.17 דקות לפני ג'מייקה (2:58.58 דקות) ובלגיה (2:58.72 דקות). מדליית ארד בריצת שליחים משולבת 4x400 מטר ביחד עם אליסון פליקס, ורנון נורווד וקנדי סימון בתוצאה של 3:10.16 דקות, אחרי הרפובליקה הדומיניקנית (3:09.82 דקות) והולנד (3:09.90 דקות).

===2023===
בתחרות שנערכה באולם בפאייטוויל, ארקנסו ב-25 בפברואר 2023 הוא קבע בריצת 400 מטר שיא אישי חדש, התוצאה השישית בטיבה בכל הזמנים ותוצאת השנה בעולם של 44.75 שניות.

== שיאים אישיים ==
===אצטדיון===
* ריצת 200 מטר: 20.32 שניות (2021)
* ריצת 400 מטר: 44.34 שניות (2022)

===אולם===
* ריצת 200 מטר: 20.60 שניות (2022)
* ריצת 400 מטר: 44.75 שניות (2023)

==קישורים חיצוניים==

קטגוריה:אצנים אמריקאים
קטגוריה:אלופי עולם באתלטיקה
קטגוריה:אמריקאים שנולדו ב-1999
קטגוריה:אצנים אמריקאים באולימפיאדת טוקיו (2020)
קטגוריה:זוכי מדליית ארד אולימפית אמריקאים באולימפיאדת טוקיו (2020): אתלטיקה
TTI

TTI היא חברת-אם, אשר בבעלותה חברות רבות, כולל מפיצי רכיבים אלקטרוניים, כגון: קבלים, נגדים, מחברים, מתגים, ממסרים, הגנת מעגלים, אלקטרומגנטיקה, מוליכים למחצה בדידים, חיישנים, מודולי RF ואנטנות. כמו כן בבעלותה חברות כלי עבודה חשמליים, כמו: מילווקי, רידג'יד, הארט, ריובי ועוד.

החברה נוסדה על ידי פול אנדרוז בשנת 1971. רוכש לשעבר של General Dynamics, חברת התעופה והביטחון העולמית, אנדרוז פיתח גישה להפצת רכיבים אלקטרוניים עם דגש על מלאי זמין למכירה, תוכניות שרשרת אספקה, ותוכנית ניהול איכות מוחלטת הראשונה והרשמית בתעשייה.

אנדרוז שימש כמנכ"ל עד לעזיבתו בפברואר 2021. לאחר מכן, מנהל התפעולי הראשי, מייק מורטון, בן 40 שנה קודם לתפקיד מנכ"ל.

אנדרוס, שינה את השם המקורי Tex-Tronics ל-TTI, Inc בשנת 1973 כדי למנוע סכסוך משפטי עם חברה אחרת בעלת שם דומה.

הברה נוסדה כדי לשרת יצרני ציוד תעופה וחלל וציוד ביטחוני. נכון לשנת 2023, בין לקוחות החברה נכללים יצרנים במגזרי התחבורה, התעשייה, הרפואה והתקשורת.<ref></ref>

TTI, Inc. וחברות הבת בבעלותה המלאה, הידועה גם בשם TTI Family of Specialists (TTI FOS), Mouser Electronics, Sager Electronics ו-Exponential Technology Group מעסיקות למעלה מ-8,000 עובדים ביותר מ-136 מיקומים ברחבי אמריקה, אירופה, אסיה, ואפריקה.

המטה העולמי של TTI ממוקם בפורט וורת', טקסס, משפחת המומחים של TTI שומרת על יותר מ-3 מיליון רגל מרובע של שטחי מחסנים ייעודיים ברחבי העולם. למעלה מ-2.2 מיליון רגל רבוע מתוכם ממוקמים ביבשת אמריקה.

המטה האירופי ממוקם ליד מינכן, גרמניה; כמעט 600,000 רגל מרובע של קיבולת הפצה נשמרת באירופה.

מטה אסיה ממוקם בסינגפור, עם מרכזי הפצה בסינגפור, הונג קונג וסין, בהיקף כולל של למעלה מ-300,000 רגל מרובע של קיבולת הפצה.

ל-TTI שבעה מחסני קירבה הממוקמים במקסיקו: טיחואנה, הרמוסיו, צ'יוואווה, חוארז, אקונה, ריינוסה וגוודלחרה, עם קיבולת הפצה משולבת של מעל 100,000 רגל מרובע.

TTI היא בבעלות מלאה, חברת בת עקיפה של ברקשייר האת'וויי<ref></ref>

== הערות שוליים ==

קטגוריה:ברקשייר האת'וויי
קטגוריה:חברות החזקות
קטגוריה:רכיבים אלקטרוניים
קטגוריה:חברות אמריקאיות
Naughty Boy

שהאיד חאן (באורדו: شاهد خان; נולד ב-1 בינואר 1981), הידוע תחת שם הבמה Naughty Boy, הוא תקליטן, מפיק מוזיקלי, פזמונאי ומוזיקאי בריטי.

== קריירה ==
ב-28 בינואר 2010, הוא הוציא, בשיתוף פעולה עם אמילי סאנדיי והמוזיקאי וילי , את הסינגל "Never Be Your Woman". השיר הגיע, בשיאו, למקום השמיני במצעד הסינגלים הבריטי ולמקום הרביעי במצעדי סינגלי ואלבומי ה-R&B הבריטיים. כמו כן, השיר זכה באישור הקלטה מסוג כסף מ-BPI.

ב-27 בנובמבר 2011, הוא התארח בסינגל "Daddy" של אמילי סאנדיי. השיר הגיע, בשיאו, למקום ה-21 במצעד הסינגלים הבריטי ולמקום השישי במצעדי סינגלי ואלבומי ה-R&B הבריטיים.

ב-19 באוקטובר 2012, הוא הוציא, בשיתוף פעולה עם אמילי סאנדיי, את הסינגל "Wonder". השיר הגיע, בשיאו, למקום העשירי במצעד הסינגלים הבריטי. כמו כן, השיר זכה באישור הקלטה מסוג כסף מ-BPI.

ב-18 במאי 2013, הוא הוציא, בשיתוף פעולה עם סם סמית', את הסינגל "La La La". השיר הגיע, בשיאו, למקום הראשון במצעד הסינגלים הבריטי, למקום הראשון במצעד הדאנס הבריטי, ולמקום ה-19 בבילבורד הוט 100. כמו כן, זכה באישור הקלטה מסוג פלטינה כפולה מ-BPI ובאישור הקלטה מסוג פלטינה כפולה מ-RIAA.

ב-18 באוגוסט 2013, הוא הוציא, בשיתוף פעולה עם אמילי סאנדיי, את הסינגל "Lifted". השיר הגיע, בשיאו, למקום השמיני במצעד הסינגלים הבריטי ולמקום הרביעי במצעד הדאנס הבריטי.

ב-23 באוגוסט 2013, הוא הוציא את אלבום המוזיקה הראשון שלו, Hotel Cabana.<ref name="HC Release">[https://www.amazon.de/Hotel-Cabana-Naughty-Boy/dp/B00D605FLA/ Music – Hotel Cabana by Naughty Boy] . Amazon.de.</ref> האלבום הגיע, בשיאו, למקום השני במצעד האלבומים הבריטי ולמקום השישי במצעד ה-Heatseekers.

ב-17 בנובמבר 2013, הוא הוציא, בשיתוף פעולה עם ויז קאליפה ואלה אייר, את הסינגל "Think About It". השיר הגיע, בשיאו, למקום ה-78 במצעד הסינגלים הבריטי ולמקום ה-12 במצעדי סינגלי ואלבומי ה-R&B הבריטיים.

ב-27 ביולי 2014, הוא הוציא, בשיתוף פעולה עם רומנס , את הסינגל "Home". השיר הגיע, בשיאו, למקום ה-45 במצעד הסינגלים הבריטי, למקום ה-34 במצעד הסינגלים הסקוטי ולמקום ה-28 במצעד שירי הדאנס קלאב.

ב-17 בספטמבר 2015, הוא הוציא, בשיתוף פעולה עם ביונסה וארו בנג'מין , את הסינגל "Runnin' (Lose It All)". השיר הגיע, בשיאו, למקום הרביעי במצעד הסינגלים הבריטי, למקום ה-34 במצעד השירים הקצביים, ולמקום ה-90 בבילבורד הוט 100. כמו כן, זכה באישור הקלטה מסוג פלטינה מ-BPI.

ב-18 בנובמבר 2016, הוא הוציא, בשיתוף פעולה עם קיילה ופופקאן , את הסינגל "Should've Been Me". השיר הגיע, בשיאו, למקום ה-61 במצעד הסינגלים הבריטי. כמו כן, זכה באישור הקלטה מסוג כסף מ-BPI.

ב-3 בדצמבר 2017, הוא התארח, יחד עם וייקליף ז'אן, בסינגל "Dimelo" של ראק-סו . השיר הגיע, בשיאו, למקום השני במצעד הסינגלים הסקוטי, למקום השני במצעד הסינגלים הבריטי, למקום השמיני בניו זילנד ולמקום ה-29 במצעד הסינגלים האירי. כמו כן, זכה באישור הקלטה מסוג כסף מ-BPI.

== דיסקוגרפיה ==
* 2013: Hotel Cabana

== קישורים חיצוניים ==

== הערות שוליים ==

קטגוריה:אנגלים ממוצא פקיסטני
קטגוריה:פזמונאים בריטים
קטגוריה:מוזיקאים בריטים
קטגוריה:מפיקים מוזיקליים בריטים
קטגוריה:תקליטנים בריטים
קטגוריה:בריטים שנולדו ב-1981
ברכיהו ליפשיץ

ברכיהו ליפשיץ (נולד ב-7 באוגוסט 1947, כ"א באב תש"ז) הוא פרופסור אמריטוס בפקולטה למשפטים של האוניברסיטה העברית בירושלים, דקאן הפקולטה לשעבר. חתן פרס א.מ.ת. למשפט עברי לשנת 2011 ופרסים נוספים.

== ביוגרפיה ==
ב-1965 החל ללמוד בישיבת ההסדר כרם ביבנה, ושרת בנח"ל במסגרת ההסדר.

לאחר סיום השירות בצה"ל החל ללמוד תואר ראשון במשפטים באוניברסיטה העברית בירושלים, אותו סיים ב-1974 בהצטיינות, לאחר סיום התואר התמחה בעריכת דין בבית המשפט העליון אצל השופט יצחק קיסטר, ובפרקליטות מחוז ירושלים, אצל עו"ד מיכה קירש.
לאחר מכן סיים בהצטיינות תואר שני בתלמוד (1977) ותואר דוקטור במשפטים (1979), באוניברסיטה העברית בירושלים. עבודת הדוקטור נקראה "קם ליה בדרבה מיניה - אין אדם מת ומשלם", ונעשתה בהדרכת פרופ' מנחם אלון. בשנים 1971–1975 היה חבר מערכת כתב העת "משפטים".

בשנת 1979 הצטרף, בדרגת מרצה, לסגל הפקולטה למשפטים של האוניברסיטה העברית. בשנת 1983 מונה למרצה בכיר, בשנת 1989 מונה לפרופסור חבר, ובשנת 1996 מונה לפרופסור מן המניין. בשנים 1991–1993 כיהן כסגן הדיקן של הפקולטה למשפטים, ובשנים 1994–1996 היה דיקן הפקולטה. בשנים 2001–2004 היה ראש המכון לחקר המשפט העברי. שימש עורך ראשי של כתבי העת שנתון המשפט העברי ו-Jewish Law Annual. היה חבר הדירקטוריון של מוסד ביאליק, חבר בוועדה להצעת חוקה מטעם המכון לאסטרטגיה ציונית ומשנת 2007 גם חבר המועצה האקדמית של הקונגרס העולמי למדעי היהדות. בשנים 1997–2007 לימד גם במכללת רמת גן למשפטים, ומשנת 2007 לימד גם במכללת שערי משפט. בשנת 2016 פרש לגמלאות.

מתנגד לאקטיביזם שיפוטי. הביע תמיכה עקרונית ברפורמה המשפטית של יריב לוין.<ref></ref>

==ספריו==
* אסמכתא – חיוב וקניין במשפט העברי, הוצאת מאגנס וספריית המשפט העברי, ירושלים תשמ"ח.
* עובד וקבלן - בין קניין לבין התחייבות, המכון למחקרי חקיקה, הפקולטה למשפטים, 1993.
* משפט ופעולה, לקסיקון למונחי חיוב וקניין (ומשמעותו של הפועל העברי), מוסד ביאליק והמכון לחקר המשפט העברי, תשס"ב.
* מדרש שמואל, מהדורה מדעית ופירוש, מכון שכטר, ירושלים תשס"ט.
* החיוב ושעבודי הנכסים - בין קניין לבין בטוחה, המכון למחקרי חקיקה והמכון למשפט עברי, הפקולטה למשפטים, האוניברסיטה העברית, ירושלים תשע"ח.
* ההלכה – על דעת המקום או על דעת הקהל, מוסד ביאליק, ירושלים תשע"ט.
* פירוש לחוק הערבות תשכ"ז-1965, מכון הארי סאקר, הפקולטה למשפטים בירושלים, הוצאת נבו, תשפ"א.
* מתנות שקיומן לאחר מיתה – המכון למחקרי חקיקה, הפקולטה למשפטים בירושלים, ירושלים תשפ"ב.
* סוגיות "חסורי מחסרא” בתלמוד הבבלי, יד הרב נסים, ירושלים תשפ"ג (404  עמ')
* המאבק על המשפט – שיפוט ומשפט בתקופת המשנה והתלמוד בארץ-ישראל, בשיפוט בהוצאה לאור (כ- 300 עמ')
* פירוש לפרק שלישי בבבלי כתובות – בשיפוט.

==קישורים חיצוניים==
* [https://law.huji.ac.il/people/ברכיהו-ליפשיץ פרופ' ברכיהו ליפשיץ], באתר האוניברסיטה העברית בירושלים

* 
* 

== הערות שוליים ==

קטגוריה:סגל האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מהאוניברסיטה העברית בירושלים
קטגוריה:זוכי פרס א.מ.ת.
קטגוריה:ישראלים שנולדו ב-1947
קטגוריה:בוגרי ישיבת כרם ביבנה
מיצג מולד

מיצג מולד בעיר [[במברג, גרמניה, 2015]]
ג'וטו, 1295]]
מיצג מולד או סצנת המולד (הידועה גם כסצנת האבוס, סצנת בית לחם או באיטלקית presepio) היא מנהג במסורת הנוצרית הנהוג בעונת חג המולד, שכולל תערוכה של חפצי אמנות המייצגים את לידתו של ישו. התערוכה משחזרת בצורה ויזואלית באמצעות דמויות ותפאורה, קטנים או גדולים, מודל משוחזר של אירוע לידת ישו בבית לחם. לעיתים מתקיימים שחזורים הנקראים "תמונה חיה" (בצרפתית: tableau vivant) שבהם משתתפים בני אדם ובעלי חיים אמיתיים.

מיצג המולד מציגות דמויות המייצגות את ישו התינוק, אמו מרים, ובעלה יוסף. בנוסף, ניתן יהיה לראות לרוב גם דמויות נוספות מסיפור המולד, כגון הרועים והכבשים שלהם, המלאכים, ושלושת האמגושים (החכמים מן המזרח) והגמלים שלהם, המתוארים בבשורת מתי. המיצג בדרך כלל יוצג ליד אבוס או בתוך מערה, כמתואר בבשורה על-פי לוקאס. לרוב ימצאו במיצג גם חמור ושור ואף ייצוג של כוכב בית לחם.

לפי המסורת, מקובל כי המיצג לא כולל את ישו התינוק עד לחג המולד, חצות שבין ה־24 ל־25 בדצמבר, ורק מאותה נקודה והלאה, מונחת דמותו של ישו התינוק באבוס במיצג.

מי שמיוחסת אליו המסורת הוא פרנציסקוס מאסיזי, שלפי המסופר יצר את מיצג המולד הראשון בשנת 1223 על מנת להעלות על נס את הפולחן למשיח. פרנציסקוס קיבל את ההשראה מביקורו בארץ הקודש, שם הוצג לו מקום הולדתו המקורי של ישו בבית לחם. הפופולריות של המיצג העניקה השראה לקהילות ברחבי מדינות נוצריות להציג מיצגים דומים.

מיצגי מולד מוצגים בדרך כלל במהלך עונת חג המולד בכנסיות, בבתים, בקניונים, בכיכרות ציבוריות ובמקומות נוספים כמו שטחים ציבוריים ומבני ציבור.

== גלריה ==
<gallery class="center">
קובץ:Carnegie_Presepio.JPG|פרספיו נפוליטני במוזיאון קרנגי לאמנות בפיטסבורג
קובץ:Presepe naples rome2.jpg|פרט של פרספיו נפוליטנית משוכללת ברומא
קובץ:Vatikan, Weihnachtskrippe auf dem Petersplatz.JPG|עריסה לחג המולד בכיכר פטרוס הקדוש, הוותיקן
קובץ:Szopka-Wyszków-3.jpg|מולד חי בכנסיית סנט וויצ'ך, ווישקוב, פולין, 2006
קובץ:Vatikan, Petersdom, die Weihnachtskrippe.JPG|עריסה לחג המולד בתוך בזיליקת פטרוס הקדוש, הוותיקן
קובץ:Шопка, костел Небовзяття, Бучач, 12-01-2020.jpg|מיצג מולד בבוצ'ץ', אוקראינה
קובץ:Archivo General de la Nación Argentina 1924 aprox Buenos Aires, Pesebre realizado por Fray Barceló en el Arzobispado de Buenos Aires.jpg|מיצג מולד בבואנוס איירס (1924)
</gallery>

== ראו גם==
* חג המולד

==קישורים חיצוניים==

* 

קטגוריה:נאפולי: תרבות
קטגוריה:מסורות חג המולד
קטגוריה:תפאורות חג המולד
יובל רויכמן

יובל רויכמן הוא מתמטיקאי ישראלי, פרופסור במחלקה למתמטיקה באוניברסיטת בר-אילן.<ref></ref>

תחומי ההתמחות שלו הם קומבינטוריקה, תורת הגרפים, תורת ההצגות, חבורות קוקסטר.

== קריירה מקצועית ==
רויכמן למד את תאריו באוניברסיטה העברית. את עבודת התזה שלו ביצע באוניברסיטה העברית, בתחום "גרף קיילי של חבורות הסימטריה" בהנחיית אלכס לובצקי. על עבודה זו זכה בפרס חיים נסיהו במתמטיקה לשנת 1995.<ref></ref>

== חיים אישיים ==
רויכמן מתגורר בכוכב השחר. נשוי ואב לשבעה.

== קישורים חיצוניים ==
* [https://u.math.biu.ac.il/~yuval/ אתר האינטרנט הרשמי של יובל רויכמן]
* [https://www.machonso.org/hamaayan/?gilayon=50&id=1487 הרמב"ם על דימוע ועישורייתא דרבי והמספר e], המעין, תמוז תשע"ח

== הערות שוליים ==

קטגוריה:סגל אוניברסיטת בר-אילן: מתמטיקה
קטגוריה:מתמטיקאים ישראלים
קטגוריה:כוכב השחר: אישים
קטגוריה:זוכי פרס חיים נסיהו במתמטיקה
קטגוריה:בעלי תואר דוקטור מהאוניברסיטה העברית בירושלים
נתנאל לייפר

נתנאל לַייפֶר (נולד ב-1 במרץ 1983, ט"ז באדר ה'תשמ"ג) הוא עיתונאי, מבקר מוזיקה, חוקר מוזיקה יהודית ומלחין חרדי ישראלי.

לייפר הוא עורך מדור המוזיקה באתר החדשות החרדי "כיכר השבת", מגיש בו את תוכנית הראיונות "המבקר" ומפרסם בו טור שבועי.

== ביוגרפיה ==
נולד וגדל בירושלים. למד בישיבת משכן שלמה, ישיבת אור ישראל ובישיבת מיר. הוא בעל תואר ראשון בפוליטיקה ותקשורת ממכללת הדסה ותואר שני ביהדות ארצות הברית באוניברסיטת חיפה, במהלכו הגיש תזה על פועלו ויצירתו של הזמר החסידי אברהם פריד.

לייפר מנגן על מספר כלי נגינה, בהם פסנתר ויוּקלֶילִי, ופרסם כמה אלבומי פסנתר.

== קריירה ==
לייפר החל לפרסם טורי ביקורת על המוזיקה החרדית בשנת 2012 בבלוג אישי בשם "מוזיקה יהודית מקורית".

בין פברואר 2014 לפברואר 2015 כתב לייפר טורי ביקורת באתר החדשות הדתי "כיפה".

כיום, מדי סוף שבוע, מפרסם לייפר טור ביקורת על זמרים, שירים, קליפים, אלבומים והופעות, במסגרת "מגזין סוף השבוע" של כיכר השבת.

במאי 2016 הצטרף לייפר לצוות עורכי האתר "כיכר השבת", בה הוא משמש עד היום כעורך מדור המוזיקה של האתר. לפני כן, שימש ככתב בעיתון החרדי "הפלס".

במרץ 2018 החל להגיש תוכנית ראיונות "המבקר" בכיכר השבת, בה הוא מארח מוזיקאים חרדים ודתיים.

בנובמבר 2020 התארח כשופט בתוכנית הריאלטי החרדית - "הקול הבא", ששודרה ברדיו "קול חי".

היה חבר בוועדה שבחרה את זוכי פרס שר ההשכלה הגבוהה והמשלימה לתרבות יהודית לשנת 2020.

בין יוני לדצמבר 2021 שפט בתוכנית הריאלטי לילדים - "כוכב המג'יק קאס", ששודרה בכיכר השבת.

החל מדצמבר 2022 עורך לייפר מדי סוף שבוע את מדור "זינגער", שמציג קטעים הקשורים לתעשיית המוזיקה החרדית.

לייפר מגיש מדי סוף שנה את המצעד לסיכום השנה במוזיקה היהודית באתר כיכר השבת.

במרץ 2023 יצא לאור פרויקט מוזיקלי בשם "הפרויקט של הלב", המפרסם שירים שכתבה חגית שמחה בן צבי והלחין לייפר. הפרויקט יכלול 15 שירים וישתתפו בו זמרים שונים.

באפריל 2023, מונה למנהל תחום פיתוח בחברת המשחקים "ישראטויס".<ref></ref>

בשנת 2024 החל לייפר ליצור מוזיקה באמצעות בינה מלאכותית. הוא יצר אלבום פורימי בשם "נתנאל והמכונות" באמצעות תוכנת Suno<ref></ref> ובהמשך הוציא שירים נוספים תחת השם הזה, כמה מהשירים אף הושמעו בתחנות הרדיו הדתיות.

ב-2024 יצר את שיר הנושא לסרט "נקמה יהודית 6" של יהודה גרובייס וכן השתתף בסרט כשחקן-ביט, בתור סוכן במטה המוסד.

== חיים אישיים ==
לייפר גרוש,<ref></ref> אב לשלושה ומתגורר ברמות אלון בירושלים.

== קישורים חיצוניים ==
* 
* [https://www.kikar.co.il/tags/נתנאל%20לייפר נתנאל לייפר] - תגית באתר כיכר השבת
* [https://www.kipa.co.il/tag/נתנאל-לייפר/ נתנאל לייפר] - תגית באתר כיפה
* [https://www.kikar.co.il/tags/המבקר?rnd1382= דף תוכנית המבקר] באתר כיכר השבת
* [https://www.kikar.co.il/המבקר/415602 ראיון של לייפר לאלי קליין לרגל 3 שנים לתוכנית המבקר], באתר כיכר השבת, 20 באפריל 2022
* 
* [https://mishpacha.com/mood-mix-with-netanel-leifer/ תכירו את לייפר], עיתון משפחה 
* [https://drive.google.com/drive/folders/1YnILjkC0KrGWeZsgd1uIdU8emTxUZAxu?usp=drive_link פסנתר חב"ד] - אלבום הפסנתר הראשון של לייפר

== הערות שוליים ==

קטגוריה:מבקרי מוזיקה ישראלים
קטגוריה:בוגרי אוניברסיטת חיפה
נתנאל
קטגוריה:סגל כיכר השבת
קטגוריה:שופטי הקול הבא
קטגוריה:ישראלים שנולדו ב-1983
רן חפיף

רן חפיף (נולד ב-19 בספטמבר 1971) הוא כדורגלן עבר ישראלי ששיחק בעמדת הקשר.

==קריירה==
חפיף התחיל את הקריירה שלו במחלקת הנוער של צפרירים חולון. בשנת הצטרף לקבוצה הבוגרת.

בקיץ חתם במכבי עירוני אשדוד. ב-27 באוגוסט ערך את הופעת הבכורה שלו בקבוצה בניצחון 0-1 נגד מכבי תל אביב. במחזור שלאחר מכן הבקיע את שער הבכורה שלו בקבוצה בתיקו 1-1 נגד הפועל באר שבע.

בהמשך הקריירה שיחק בשני הקבוצות לסירוגין עד שבקיץ חתם בהפועל רמת גן. בסיום העונה פרש מכדורגל.

==קישורים חיצוניים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חולון: כדורגלנים
קטגוריה:כדורגלני צפרירים חולון
קטגוריה:כדורגלני מכבי עירוני אשדוד
קטגוריה:כדורגלני הפועל רמת גן
קטגוריה:ישראלים שנולדו ב-1971
אלכסיי קורין

אלכסי קורין (ברוסית: Алексей Корин; 16 במרץ 1865 - 13 בפברואר 1923) היה צייר ז'אנר רוסי. הוא היה חבר בהנודדים ופרופסור בבית הספר לציור, פיסול ואדריכלות במוסקבה.

== ביוגרפיה ==
אלכסי קורין, 1892, האמן החולה
הוא נולד למשפחת איכרים של ציירי איקונות. <ref></ref> אביו, ניקולאי, היה ידוע בזכות המיניאטורות שלו. למרות זאת, לא עודדו את אלכסי להמשיך בלימודי אמנות רשמיים. השיעורים הבסיסיים הראשונים שלו הגיעו מדודו, דמיטרי קורין, אביו של פאבל קורין. מ-1875 עד 1876, הוא למד בבית המלאכה לציור אייקונים של סנט סרגיוס.

בניגוד לרצונו של אביו, הוא הלך להירשם לבית הספר לציור, פיסול ואדריכלות במוסקבה ב-1884, שם למד אצל וסילי פרוב, אילאריון פרינישניקוב, ולדימיר מקובסקי ו-וסילי פולנוב.<ref></ref> הוא סיים את לימודיו ב-1889, וקיבל מדליית כסף ותואר "אמן". באותה שנה הוא הצטרף לקבוצת ציירים בראשות יצחק לויתן עם סופיה קובשינקובה שציירו באוויר הפתוח בסביבת פליוס.

בשנים 1890–1892 הוא זכה בפרסים מאגודת חובבי האמנות של מוסקבה. הציור שלו, "האמן החולה" נרכש על ידי פאבל טרטיאקוב והוא הפך לחבר בהנודדים ב-1894. משנת 1894 עד 1917, הוא היה פרופסור בבית ספר לציור במוסקבה.

לאחר שנת 1900, הוא בילה את חודשי הקיץ בכפר קטן בנפת טבר והחל ללמד בבית הספר לציור טכני סטרוגנוב. הוא גם השתתף בארגון המחלקה לאמנות במוזיאון טובולסק.

בשנת 1901 הוענק לו אות מסדר סטניסלאוס הקדוש, ואחריו מסדר אנה הקדושה בשנת 1909. בשנים 1911 עד 1912 הוא צייר ציורי קיר בקתדרלת אלכסנדר נייבסקי, סופיה, ועזר לשחזר את האיקונוגרפיה במקום.

לאחר מהפכת אוקטובר עזב את מוסקבה והתיישב במרינו, שם פתח בית מלאכה. הוא השתתף בתערוכות הציור הלאומיות השנייה והשלישית ב-1919 (מוסקבה) וב-1920 (ריאזאן).

הוא נפטר בביתו לאחר מחלה ממושכת.

== גלריה ==
<gallery mode="packed" heights="220">
 File:Корин Возле церкви.jpg
File:Корин Пастушки 1894.jpg
File:Корин - Опять провалился, 1891.jpg
File:Aleksey Mikhailovich Korin (39209330541).jpg
File:Aleksey Mikhailovich Korin (39209328231).jpg

</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1865
קטגוריה:נפטרים ב-1923
סטפן קולסניקוב

סטפן קולסניקוב (ברוסית: Степан Колесников, 1879–1955), היה צייר ריאליסטי, יליד אוקראינה שעבד רוב חייו בסרביה.<ref>Подстадницкa, Татьянa; Татьянa Подстадницкa (2003). Степан Колесников, 1879–1955. Москва.</ref>

== ביוגרפיה ==
קולסניקוב נולד במשפחת איכרים במחוז הדרומי של האימפריה הרוסית. הפוטנציאל האמנותי שלו זוהה מוקדם. בשנת 1897 הוא התחיל ללמוד בבית ספר לאמנות באודסה, מהחשובים מסוגו ברוסיה. בשנת 1903 התקבל קולסניקוב לאקדמיה הקיסרית לאמנויות, שם זכו ציוריו באופן קבוע בפרסים בתערוכות האביב השנתיות.

עבודתו הפורה בצבעי שמן ובמיוחד בצבעי גואש זיכתה אותו בהערכה הגבוהה ביותר מהאמן הרוסי הבכיר בימיו איליה רפין, כפי שעולה מתוכן התכתבותם, הנמצאת כעת בארכיון הרוסי.

ב-1919 הוא ומשפחתו היגרו לבלקן, וב-1920 התיישב בבלגרד, ממלכת הסרבים, הקרואטים והסלובנים, (יוגוסלביה לאחר 1929) שם בילה את שארית חייו כמהגר. קולסניקוב התקבל מיד בחצר המלוכה של ארצו החדשה. בין היתר, הוא קיבל משימה ממלכתית להוביל את עבודות השחזור של ציורים וציורי קיר רבים.

בשתים עשרה השנים האחרונות לחייו סבל קולסניקוב ממחלת פרקינסון. שרידיו קבורים בנקרופוליס הרוסי, חלק מבית הקברות החדש של בלגרד.

== יצירה ==
הנושא האהוב עליו היה תיאור הטבע הדרום רוסי והאוקראיני בתקופות התעוררותו המהירה - הפשרת שלגים, שיטפונות וימי אביב. הוא גם נהנה לצייר קומפוזיציות ביתיות, הכוללות אנשים וחיות בית. עם זאת על הבדים שלו, אפשר לראות רק לעיתים רחוקות את תווי הפנים המדויקים של הדמויות. בציוריו הוא משתשמש לרוב באותם צבעים - כחול או כתום בהיר.

במהלך מלחמת העולם הראשונה הוא פנה לציור הנושא הצבאי, ויצר סדרת יצירות שעוררה תגובה חיובית. קולסניקוב ידוע גם ביצירת רישומים רבים עשירים מאוד ומגוונים בתכנים.

בין היתר היה קולסניקוב חבר באגודה הרוסית "קהילת האמנים" ובאגודה האירופית "לאונרדו דה וינצ'י".

== גלריה ==
<gallery mode="packed" heights="220">
File:Перед стиркой белья (Колесников).jpg
File:Stepan kolesnikoff fortress in the snow104149).jpg
File:Степан-Колесников Зима-Околица.jpg
File:Колесников Степан - На пашне в Екатеринославской губернии 1915.jpg
File:Pered grosoy.jpg
</gallery>

== קישורים חיצוניים ==

== הערות שוליים ==

קטגוריה:ציירים רוסים
קטגוריה:ילידי 1879
קטגוריה:נפטרים ב-1955
איג השחור

איג השחור (891–17 בדצמבר 952) היה דוכס בורגונדי משנת 923 ועד מותו ב-952.

== ביוגרפיה ==
איג היה בנם של רישאר מאוטון, דוכס בורגונדי, ואדלייד מאוסר, והיה משושלת הבוסונידים דרך אביו, שהיה אחיו הצעיר של בוסו מפרובנס. הוא ירש את אחיו הגדול רודולף כדוכס בורגונדי, כאשר רודולף נבחר למלך פרנקיה המערבית, בתור ראול, בשנת 923.<ref name=NewCamb></ref>

לאחר מותו של ראול ב-936, היו לאיג שאיפות ללכת בעקבות אחיו ולעלות לכס המלכות ולכן סירב להכיר בלואי הרביעי כמלך מערב פרנקיה. כתוצאה מכך, לואי שלח את איג הגדול שכבש את אוסר וסנס. דוכסות בורגונדי חולקה בין איג הגדול ואיג השחור.<ref name="NewCamb" />

לא ידוע אם איג התחתן. הוא כנראה מת ללא צאצאים חיים, שכן ירש אותו גילברט משאלון, שהפך לשליט דוכסות בורגונדי דה פקטו (הוא לא היה דוכס דה יורה).

== הערות שוליים ==

קטגוריה:דוכסים צרפתים
חוסיין יאסר

חוסיין יאסר אל-מוחמדי עבד א-רחמן (בערבית: حسين ياسر محمدي عبد الرحمن; נולד ב-9 בינואר 1984) הוא כדורגלן עבר קטרי ששיחק בעמדת הקשר.

==קריירה==
יאסר התחיל לשחק כדורגל כאשר הצטרף לקבוצת הילדים של אל-אהלי וכעבור שנה עבר לאל-ח'ור הקטרית. בגיל 17 נרכש על ידי א-ריאן. כעבור שנה חתם במועדון הפאר האנגלי מנצ'סטר יונייטד והושאל מיידית לרויאל אנטוורפן כיוון שלא קיבל אישור עבודה משלטון הממלכה המאוחדת.

בשנת חתם בא.א.ל. לימסול מליגת העל הקפריסאית. שנה לאחר מכן עזב את המועדון בגלל בעיות אישיות וחזר לקטר בה חתם א-סד. עלי בן-ערביה ששיחק עמו בקבוצה ובעברו שיחק במנצ'סטר סיטי המליץ לאחרונים על המשחק ובאוגוסט חתם במועדון. במדי סיטי רשם רק הופעה אחת במשחק במסגרת גביע הליגה האנגלי נגד דונקסטר רוברס. בינואר חזר לא-ריאן.

בקיץ חתם בספורטינג בראגה מליגת העל הפורטוגלית. ב-20 בספטמבר הפך לקטרי הראשון שמשחק בגביע אופ"א בהפסד 2-1 להאמרבי. בגומלין שב-4 באוקטובר הבקיע את שער הבכורה שלו במועדון בניצחון 0-4.

בקיץ חתם באל-אהלי. ב-27 בינואר 2010 עזב את המועדון ושילם 300 אלף דולר וכעבור מספר שעות חתם לשלוש שנים ביריבתה הגדולה א-זמאלכ.

ב-11 באוגוסט 2011 חתם לשנתיים בלירסה מליגת העל הבלגית. בשנת ניהל מגעים עם מספר קבוצות מליגת העל המצרית, אך אשתו סירבה לעבור למצרים בגלל ההפיכה במצרים שהתרחשה שנה קודם לכן.

ב-10 ביולי 2013 חתם באל-וכרה במדיה שיחק שלוש שנים. ביולי חתם בוואדי דגלה במדיה שיחק שנה אחת בסיומה פרש מכדורגל.

==קריירה בינלאומית==
יאסר שיחק בכל הנבחרות הצעירות של קטר כבר מאז שהיה בן 11. ב-18 באוקטובר 2011 ערך את הופעת הבכורה שלו בנבחרת הבוגרת בניצחון 0-1 נגד . ב-10 בפברואר 2002 הבקיע את שער הבכורה שלו בנבחרת בתיקו 1-1 נגד .

הוא נכלל בסגל הנבחרת לקראת גביע אסיה בכדורגל 2011.

==חיים אישיים==
יאסר נולד בקטר למשפחה ממוצא מצרי. אביו היה כדורגלן בעברו במצרים בשנות ה-70 של המאה ה-20. אחיו הם הכדורגלנים אחמד יאסר ומוחמד יאסר. 

נשוי לאנג'י בעלת אזרחות בלגית. בשנת ילדה את בנם יונס.

==תארים==
; א-ריאן
*גביע הכתר הקטרי: 

; אל-אהלי
*ליגת העל המצרית: 
*הסופר קאפ המצרי: 

; א-זמאלכ
*ליגת העל המצרית: 

==קישורים חיצוניים==

קטגוריה:כדורגלנים קטרים
קטגוריה:קשרי כדורגל קטרים
קטגוריה:חלוצי כדורגל קטרים
קטגוריה:דוחה: כדורגלנים
קטגוריה:כדורגלני אל-ח'ור
קטגוריה:כדורגלני א-ריאן
קטגוריה:כדורגלני רויאל אנטוורפן
קטגוריה:כדורגלני א.א.ל. לימסול
קטגוריה:כדורגלני א-סד
קטגוריה:כדורגלני מנצ'סטר סיטי
קטגוריה:כדורגלני ספורטינג בראגה
קטגוריה:כדורגלני בואבישטה
קטגוריה:כדורגלני אל-אהלי (קהיר)
קטגוריה:כדורגלני א-זמאלכ
קטגוריה:כדורגלני לירסה
קטגוריה:כדורגלני אל-וכרה
קטגוריה:כדורגלני נבחרת קטר
קטגוריה:ספורטאים זרים בבלגיה
קטגוריה:ספורטאים זרים באנגליה
קטגוריה:ספורטאים זרים בקפריסין
קטגוריה:ספורטאים זרים בפורטוגל
קטגוריה:כדורגלני גביע אסיה 2007
קטגוריה:כדורגלני גביע אסיה 2011
קטגוריה:קטרים ממוצא מצרי
קטגוריה:ילידי 1984
תסמונת הוואנה

תסמונת הוואנה היא קבוצה לכאורה של תסמינים רפואיים עם סיבות לא ידועות, שחוו בעיקר פקידי ממשל אמריקאים ואנשי צבא בשירותם מחוץ למולדתם. התסמינים נעים בחומרתם מכאבים וצלצולים באוזניים ועד לקשיים קוגניטיביים ודווחו לראשונה בשנת 2016 על ידי צוות שגרירות ארצות הברית וקנדה בהוואנה, קובה. החל משנת 2017, אנשים נוספים, כולל אנשי המודיעין והצבא האמריקאי ובני משפחותיהם, דיווחו על תסמינים אלה במקומות אחרים, כגון סין, ניו דלהי, הודו, אירופה, וושינגטון הבירה. הגורם והתוקף של המחלה טרם נקבעו.

מחלקת המדינה של ארצות הברית, מחלקת ההגנה וגופים פדרליים אחרים התייחסו לאירועים כ"אירועי בריאות חריגים", בעוד שמנהל סוכנות הביון המרכזית, ויליאם ג'יי ברנס, כינה אותם בפומבי תקיפות. אין הסכמה של מומחים לגבי הגורם לתסמונת: ועדת מומחים של האקדמיות הלאומיות למדעים, הנדסה ורפואה הגיעה למסקנה בדצמבר 2020 כי אנרגיית מיקרוגל (במיוחד, אנרגיית RF פועמת מכוונת) "נראה כי היא המנגנון הסביר ביותר בהסבר המקרים הללו מבין אלו שהוועדה שקלה", אך כי "כל סיבה אפשרית נותרה ספקולטיבית". סיבות אפשריות אחרות שהוצעו כללו אולטרסאונד, חומרי הדברה או מחלות פסיכוגניות המוניות.

לפני מרץ 2023 לא הגיעו שירותי הביון האמריקאים להסכמה או קביעה רשמית לגבי הגורם לתסמונת הוואנה, אם כי פקידי המודיעין והממשל האמריקאי הביעו חשדות בפני העיתונות כי המודיעין הצבאי הרוסי היה אחראי לכך. בינואר 2022, סוכנות הביון המרכזית פרסמה הערכת ביניים, שבה הגיעה למסקנה כי התסמונת אינה תוצאה של "קמפיין עולמי מתמשך של מעצמה עוינת". מעורבות זרה נשללה ב-976 מקרים מתוך 1,000 שנבדקו.

בפברואר 2022 פרסם פאנל מומחים שהורכב על ידי ממשל ג'ו ביידן תקציר מנהלים, שלפיו לחץ או תגובות פסיכוסומטיות לא יכלו להסביר חלק מהאירועים של תסמונת הוואנה שסקרה, ושגלי רדיו יכלו לגרום לחלק מהפציעות של סוכני CIA ודיפלומטים. באותו חודש מחלקת המדינה פרסמה דו"ח שהוזמן מקבוצת הייעוץ של JASON, לפיו נקבע כי אין זה סביר שהתקפת אנרגיה מכוונת גרמה לתקריות.

במרץ 2023 השלימו שבע סוכנויות מודיעין אמריקאיות סקירה של המקרים המוצעים של תסמונת הוואנה, ופרסמו דו"ח לא מסווג עם קונצנזוס לפיו "מודיעין זמין מצביע באופן עקבי נגד מעורבותם של יריבים לארצות הברית בגרימת התקריות המדווחות" וכי מעורבות של יריב זר היא "מאוד לא סבירה". 

באפריל 2024 פורסם תחקיר חדש, בשיתוף פעולה בין 60 דקות, דר שפיגל ואתר התחקירים הרוסי העצמאי אינסיידר. לפי התחקיר יש ראיות שמחזקות את החשד למעורבות רוסית בתקיפות, ואפילו עדויות לכך שהן התחילו כבר ב-2014. לפי התחקיר, עובדים ביחידת מודיעין חשאית ברוסיה קיבלו בונוסים וקודמו בתפקיד על סמך עבודתם בפיתוח "נשק אקוסטי לא־קטלני", נמצאו מסמכים על ייצור "טכנולוגיות ליצירת נשק מבוסס קול", ואנשי יחידת המודיעין הרוסית נכחו בסמוך לנפגעי התסמונת בזמן התרחשותה או מעט לפניה. <ref></ref><ref></ref>

==ראו גם==
* ההמהום
==לקריאה נוספת==
*Havana Syndrome: Mass Psychogenic Illness and the Real Story Behind the Embassy Mystery and Hysteria, מאת רוברט ו. באלוך

== קישורים חיצוניים ==

* התחקיר באתר אינסיידר: [https://theins.press/en/politics/270425 Unraveling Havana Syndrome]

==הערות שוליים==

הוואנה
קטגוריה:תעלומות היסטוריות
קטגוריה:ארצות הברית: יחסי חוץ
סביאטסק

סביאטסק (ברוסית: Святск, לעיתים מכונה סביאטסקי (Свя́тский), סביאטסקאיה (Свя́тская) או סביאטסקויה (Свя́тское)) הוא כפר נטוש במחוז בריאנסק ברוסיה. הכפר, ששוכן בקרבת הגבול של רוסיה עם בלארוס, ננטש בעקבות אסון צ'רנוביל.

==היסטוריה==
הכפר נוסד ב-1714, בתקופת האימפריה הרוסית, על ידי אנשים מקבוצת אדוקי האמונה הישנה, ולקראת סוף המאה ה-18 הפך לאחד המרכזים האזוריים שלהם. בסביבות 1900 הוא הגיע לשיא גודלו וישבו בו כ-4,000 תושבים.

משלב זה האוכלוסייה החלה להתמעט בהדרגה. סביאטסק נכבש על ידי גרמניה הנאצית בספטמבר 1941, במלחמת העולם השנייה, ושוחרר על ידי הצבא האדום בספטמבר 1943; הכפר ספג נזקים כבדים בתקופת הכיבוש.

ב-1986 התרחש אסון צ'רנוביל בעקבות תאונה בתחנת הכוח הגרעינית צ'רנוביל, שבעקבותיה נשורת גרעינית התפזרה עם הרוח והגיעה גם לאזור סביאטסק. במדידות נמצאה בכפר כמות גבוהה של צזיום רדיואקטיבי ועל כן נקבע שיש לפנות את הכפר, אך בעקבות חוסר הבנה של חומרת המצב מצד המקומיים וקשיים תקציביים מצד השלטונות הפינוי המאורגן בפועל החל רק בשנות ה-90. מרבית המבנים ננטשו, למעט אנדרטה לכבודו של הגנרל היהודי-סובייטי יליד הכפר דוד דרגונסקי שהועברה לעיר הקרובה נובוזיבקוב. ב-2003 עזב אחרון התושבים וב-2006 הכפר הוכרז רשמית כנטוש.

==הקהילה היהודית==
ב-1897 נמנו במקום 290 יהודים, וב-1926 המספר צמח ל-588. ערב הכיבוש הגרמני ב-1941 חלק ניכר מהיהודים הצליח להימלט מזרחה או גויס לצבא האדום, כך שנותרו בכפר רק כ-150 מהם.

לאחר הכיבוש נעשה רישום של כל היהודים והם אולצו לבצע עבודות כפייה. באוקטובר 1941 נלקחו 23 יהודים ועוד מספר קטן של קומוניסטים ושבויי מלחמה אל יער מחוץ לכפר והם נורו שם בבור הריגה. היהודים שנותרו נלקחו למעין גטו, שם הם שהו עד ינואר 1942. ב-25 בינואר כ-120 יהודים כונסו בחצר בניין הממשל הצבאי הגרמני ואז נלקחו למפעל לבנים נטוש בקרבת הכפר ונורו שם למוות; 9 יהודים שהצליחו להסתתר בכפר אותרו ונרצחו באותו מקום יום לאחר מכן.

ב-1945, לאחר המלחמה, הגנרל דרגונסקי, שאיבד עשרות רבות מקרוביו במהלך השואה, ביקר בסביאטסק ובנובוזיבקוב ושלח מכתב על רשמיו מהביקור אל הוועד היהודי האנטי-פשיסטי. במכתב הוא תיאר את מצבן הגרוע של גופות היהודים שלא נקברו כראוי וביקש מהוועד שיפעל למען הקמת אנדרטאות לקורבנות, לכלל הקהילות החרבות ברחבי ברית המועצות. בעקבות המכתב, לאחר כשנתיים הועברו גופות קורבנות סביאטסק לבית הקברות היהודי בנובוזיבקוב והוקמה שם אנדרטה המנציחה אותם.

==קישורים חיצוניים==
* 
* [https://rujen.ru/index.php/СВЯТСК סביאטסק], באתר האנציקלופדיה ליהדות רוסיה 
* 
* 

==הערות שוליים==

קטגוריה:רוסיה: יישובים
קטגוריה:מחוז בריאנסק
קטגוריה:יישובים שננטשו
קטגוריה:אסון צ'רנוביל
קטגוריה:יישובים שהוקמו ב-1714
ליזה ניקולאיצ'וק

ליזה ניקולאיצ'וק (נולדה בשנת 1959) היא מנכ"לית מסל"ן - מרכז סיוע לנפגעות ונפגעי תקיפה מינית ואלימות<ref></ref> מאז שנת 2002. זוכת אות יקירת באר שבע (2022).

== ביוגרפיה ==
ניקולאיצ'וק נולדה באוקראינה כבת יחידה למשפחה ניצולת שואה. בגיל 16 החלה בלימודים אקדמיים, ובשנות ה-20 לחייה כבר הייתה בעלת תואר שני בפסיכולוגיה מאוניברסיטת סנקט פטרבורג. ב-1994 עלתה לישראל עם בעלה ושתי בנותיהם לבאר שבע, שם נולד להם בן נוסף. בתחילה עבדה בעבודות שונות לרבות טיפול בקשישים, ובקרב הקהילה של עולי ברית המועצות לשעבר עברה השמועה על פסיכולוגית בעלת תואר שני מאוניברסיטה ידועה הדוברת רוסית. היא קיבלה לטיפולה נערה בת 12, עולה חדשה, שבן זוגה של אמהּ התעלל בה מינית. היא פנתה למסל"ן, ובעקבות המקרה הזה החלה לעבוד שם, ובתוך פרק זמן קצר הוועד המנהל החליט למנות אותה למנכ"לית העמותה<ref name=":0" />.

כמנכ"לית העמותה היא אחראית על הטיפול בכ-13,000 פניות בשנה מנשים שעברו התעללות מינית, אבל לא רק נשים. בין הפונים גם גברים מעטים. בעמותה שתי מחלקות: מחלקת חינוך מניעה והסברה ומחלקת סיוע. הסיוע לנפגעות כולל גם את ההליך המשפטי<ref name=":1"></ref>. במחלקת הסיוע היא מפעילה מערך מתנדבות שעוברות קורס מיוחד שיזמה ניקולאיצ'וק במסל"ן, דבר שמאפשר זמינוּת לפונות ופונים 24 שעות ביממה, 7 ימים בשבוע<ref></ref>. בשנת 2010 קיבלה מסל"ן את אות הנשיא למתנדב<ref></ref>.

ניקולאיצ'וק התראיינה מפעם לפעם בתקשורת כשמקרה מזעזע זה או אחר עלה לכותרות<ref></ref><ref></ref>, או כאשר המרכז נכנס למצוקה תקציבית<ref></ref> ואישים בכירים ניסו להיחלץ לעזרה, כמו פרופ' אורית קמיר<ref></ref> או ועדת העלייה, הקליטה והתפוצות שקיימה ביוני 2014 ישיבה וביקור במסל"ן<ref></ref>, או ערב הוקרה שארגנה עיריית באר שבע למרכז ב-18 בפברואר 2018<ref name=":1" />.

== פרסים ==
בשנת 2022 קיבלה ניקולאיצ'וק את אות יקירת באר שבע<ref></ref>.

== הערות שוליים ==

קטגוריה:פמיניסטיות ישראליות
קטגוריה:פסיכולוגיות ישראליות
קטגוריה:יקירי באר שבע
קטגוריה:עולות בשנות ה-1990
קטגוריה:ישראליות ילידות אוקראינה
קטגוריה:בוגרות אוניברסיטת סנקט פטרבורג
קטגוריה:בוגרי אוניברסיטת סנקט פטרבורג
קטגוריה:ישראליות שנולדו ב-1959
קטגוריה:ישראלים שנולדו ב-1959
עזיז משעאן

עבד אל-עזיז אחמד אל-משעאן אל-ענזי (בערבית: عبدالعزيز أحمد المشعان العنزي; נולד ב-19 באוקטובר 1988) הוא כדורגלן כוויתי המשחק בעמדת הקשר באל-סלמייה.

==קריירת מועדונים==
משעאן התחיל לשחק כדורגל באל-קדסייה כבר כשהיה בן 6. כשהיה בן 17 הצטרף לקבוצה הבוגרת. בשנת חתם במוסקרון מהליגה הבלגית השנייה בה שיחק שנה אחת. בעקבות בעיות כלכליות אליו נקלע המועדון, שוחרר וחזר לאל-קדסייה.

בינואר חתם לשנתיים בפריבראם מליגת העל הצ'כית והפך לכוויתי הראשון שמשחק בליגה. ב-2 במרץ 2013 כבש צמד בהופעת הבכורה שלו במועדון בניצחון 1-3 נגד טפליצה. בסיום העונה סיים במקום ברביעי ברשימת הזרים הטובים של העונה בליגה.

בקיץ חזר לקדנציה שלישית באל-קדסייה, במדיה שיחק עוד 5 עונות. בהמשך הקריירה שיחק באל-נאצר, אל-ג'אהרה ואל-סלמייה.

==קריירה בינלאומית==
ב-26 בספטמבר 2010 ערך את הופעת הבכורה שלו בנבחרת כווית בניצחון 1-2 נגד . ב-3 באוקטובר הבקיע את שער הבכורה שלו בנבחרת בניצחון 1-2 נגד .

משעאן שיחק עם הנבחרת פעמיים בגביע אסיה בכדורגל. 

==קישורים חיצוניים==

קטגוריה:כדורגלנים כוויתים
קטגוריה:קשרי כדורגל כוויתים
קטגוריה:כדורגלני מוסקרון
קטגוריה:כדורגלני נבחרת כווית
קטגוריה:כדורגלני גביע אסיה 2011
קטגוריה:כדורגלני גביע אסיה 2015
קטגוריה:ילידי 1988